CELEX: E2013P0006
Language: fi
Date: 2013-04-09 00:00:00
Title: Fürstliches Landgerichtin 9. huhtikuuta 2013 esittämä pyyntö saada EFTAn tuomioistuimelta neuvoa-antava lausunto asiassa Metacom AG vastaan Rechtsanwälte Zipper & Collegen (Asia E-6/13)

12.9.2013   
            
            
               FI
            
            
               Euroopan unionin virallinen lehti
            
            
               C 263/10
            
         Fürstliches Landgerichtin 9. huhtikuuta 2013 esittämä pyyntö saada EFTAn tuomioistuimelta neuvoa-antava lausunto asiassa Metacom AG vastaan Rechtsanwälte Zipper & Collegen
   (Asia E-6/13)
   2013/C 263/11
   Fürstliches Landgericht (Liechtensteinin ruhtinaskunnan tuomioistuin) on esittänyt 9. huhtikuuta 2013 pyynnön saada EFTAn tuomioistuimelta neuvoa-antava lausunto asiassa Metacom AG vastaan Rechtsanwälte Zipper & Collegen. Pyyntö saapui tuomioistuimen kirjaamoon 15. huhtikuuta 2013 ja koskee seuraavia kysymyksiä:
   
               1.
            
            
               Voiko eurooppalainen asianajaja, joka nostaa kanteen toisessa ETA-valtiossa omissa nimissään eikä kolmannen osapuolen toimeksiannosta, vedota 22 päivänä maaliskuuta 1977 annettuun neuvoston direktiiviin 77/249/ETY asianajajien palvelujen tarjoamisen vapauden tehokkaan käyttämisen helpottamisesta (1)?
            
         
               2.
            
            
               Onko eurooppalaisia asianajajia koskeva velvollisuus ilmoittautua vastaanottajamaan viranomaisille (kuten säädetään Liechtensteinin asianajajan ammatin harjoittamista koskevan lain (Rechtsanwaltsgesetz) 59 §:ssä) yhdenmukainen direktiivin 77/249/ETY ja erityisesti sen 7 artiklan kanssa?
            
         
               3.
            
            
               Mikäli toiseen kysymykseen vastataan myöntävästi: kun otetaan huomioon direktiivi 77/249/ETY, voiko palveluja tarjoavan eurooppalaisen asianajajan ilmoittautumisvelvollisuuden laiminlyönti johtaa siihen seuraukseen, ettei kyseinen asianajaja voi vaatia vastaanottajamaassa säädetyn maksutaulukon mukaisia asianajajien palkkioita (Liechtensteinissa palkkioista säädetään asianajajien palkkiolaissa (Gesetz über den Tarif für Rechtsanwälte und Rechtsagenten) ja asianajajien palkkioasetuksessa (Verordnung über die Tarifansätze der Entlohnung für Rechtsanwälte und Rechtsagenten))?
            
         
               4.
            
            
               Jos palveluja tarjoava eurooppalainen asianajaja on ilmoittautunut vastaanottajamaan viranomaisille vasta myöhemmin, voiko tämä myöhempi ilmoittautuminen johtaa siihen seuraukseen, että asianajaja voi vaatia vastaanottajamaassa säädetyn maksutaulukon mukaisia palkkioita ainoastaan ilmoittautumista seuraavan ajanjakson osalta mutta ei ilmoittautumispäivämäärää edeltävien menettelyvaiheiden osalta?
            
         
               5.
            
            
               Kun otetaan huomioon direktiivi 77/249/ETY, riippuuko vastaus kolmanteen ja neljänteen kysymykseen siitä, onko vastaanottajamaan tuomioistuin menettelyn alussa huomauttanut palveluja tarjoavalle eurooppalaiselle asianajajalle kyseisen valtion lainsäädännön mukaisesta ilmoittautumisvelvollisuudesta?
            
         
      (1)  EYVL L 78, 26.3.1977, s. 17.